Številka: 011-0003/2019 (201)

Datum: 17. 5. 2022

**POROČILO SVETNIKOM OBČINE TRŽIČ S 26. REDNE SEJE ODBORA ZA OKOLJE IN PROSTOR, KI JE BI**L**A DNE 16. 5. 2022**

**Prisotni člani:**

- g. Nejc Perko

- ga. Vida Hribar

- ga. Ana Gradišar

- g. Janez Bogataj

- g. Marjan Špehar

**Ostali prisotni:**

- g. Klemen Srna, direktor občinske uprave

- ga. Jasna Kavčič, vodja Urada za okolje in prostor

- ga. Vesna Jekovec, direktorica podjetja Komunala Tržič d.o.o. (prisotna pri obravnavi 8., 9., 10.

in 11. točke dnevnega reda)

- ga. Saša Pegam – Tarin, pravno in poslovno svetovanje in storitve, d.o.o. (prisotna pri obravnavi

8. in 9. točke dnevnega reda)

- mag. Dušan Marc – JP VOKA SNAGA d.o.o. (prisoten pri obravnavi 8. in 9. točke dnevnega reda)

**Zapisnik:**

- Katja Rekelj

- Jasna Kavčič

Nejc Perko je vse prisotne najprej lepo pozdravil in povedal, da so na seji prisotni vsi člani Odbora za okolje in prostor ter, da bodo obravnavali 8., 9., 10. in 11. točko dnevnega reda ter predal besedo Jasni Kavčič.

**(8. točka dnevnega reda seje OS)** Predlog Odloka o koncesiji za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov z območja občine Tržič – 1. obravnava

Jasna Kavčič je povedala, da je sprejem Odloka o koncesiji za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov z območja Občine Tržič potreben zaradi zagotovitve zakonite rešitve izvajanja gospodarskih javnih služb. Povedala je, da so razlogi in cilji za sprejem Odloka obširno pojasnjeni v gradivu ter predala besedo mag. Dušanu Marcu s podjetja JP VOKA SNAGA d.o.o.

Mag. Dušan Marc je podal obrazložitve k nekaterim členom Odloka. Povzel je vsebino in obseg izvajanja javnih služb, financiranja javnih služb, razmerja koncesionarja do uporabnikov in koncendenta ter prehodne in končne določbe in poudaril, da vključitev v RCERO predstavlja velik skupen projekt.

V razpravi so sodelovali Nejc Perko, Janez Bogataj, Ana Gradišar ter Vesna Jekovec.

Člani odbora so soglasno sprejeli sklep, da podpirajo in predlagajo sprejem točke Predlog Odloka o koncesiji za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov z območja občine Tržič – 1. obravnava .

**(9. točka dnevnega reda seje OS)**  Predlog Akta o ustanovitvi Sveta RCERO Ljubljana – 1. obravnava)

Obrazložitev k obravnavani točki, ki se vsebinsko navezuje na predhodno obravnavano točko, je podala ga. Saša Pegam. Dodala je, da vsebine Akta kot Občina pristopnica ne moremo spreminjati.

Razprave pri tej točki ni bilo.

Člani odbora so soglasno sprejeli sklep, da podpirajo in predlagajo sprejem točke Predlog Akta o ustanovitvi Sveta RCERO Ljubljana – 1. obravnava.

**(10. točka dnevnega reda seje OS)** Predlog Sklepa o javnih parkirnih površinah na območju občine Tržič, kjer se plačuje parkirnina

Jasna Kavčič je povedala, da je zaradi odsotnosti članov Odbora za gospodarstvo in gospodarske javne službe odpovedala zoom predstavitve monitoringa in da bo g. Jeriha predstavil vsebino na seji Občinskega sveta. Povedala je, da je bila naročena izvedba monitoringa stanja na parkiriščih po uvedbi plačljivega parkirnega režima v središču Tržiča, da bi se ugotovilo, ali sprejeta parkirna politika z ukrepi, ki so bili izvedeni v letu 2021, dosega zastavljene cilje ter predstavila predlog ukrepov in pričakovanih učinkov v naslednji fazi.

V razpravi so sodelovali Ana Gradišar, Jasna Kavčič in Klemen Srna.

Člani odbora so soglasno sprejeli sklep, da podpirajo in predlagajo sprejem točke Predlog Sklepa o javnih parkirnih površinah na območju občine Tržič, kjer se plačuje parkirnina.

**(11. točka dnevnega reda seje OS)** Poslovni načrt podjetja Komunala Tržič d.o.o. za poslovno leto 2022

Vesna Jekovec je povzela vsebino Poslovnega načrta za leto 2022.

Razprave pri tej točki ni bilo.

Člani odbora so se seznanili s točko Poslovni načrt podjetja Komunala Tržič d.o.o. za poslovno leto 2022.

**(12. točka dnevnega reda seje OS)** Pridobitev statusa grajenega javnega dobra

Jasna Kavčič je povzela vsebino obravnavane točke. Povedala je, da so nepremičnine, ki so navedene v tabeli, v zemljiški knjigi vknjižene kot last Občine Tržič, vendar pri njih še ni vpisana zaznamba grajenega javnega dobra. Gre za nepremičnine, ki jih je Občina Tržič v letih 2019, 2020 in 2021 pridobila na podlagi nakupa, menjave ali brezplačnega prenosa iz razloga, ker po njih potekajo kategorizirane in nekategorizirane občinske ceste ter javne poti ali pa se na njih nahaja javno parkirišče. Izjemi sta parc. št. 939/3 in 938/4 k.o. 2141 Podljubelj, pri katerih je v zemljiški knjigi že daljše obdobje kot lastnik vknjižena Družbena lastnina v splošni rabi, v naravi pa predstavljata nekategorizirano cesto oziroma javno pot. Dodala je, da tako zemljiškoknjižno stanje ni ustrezno, saj je Občina Tržič zaradi tega ovirana pri upravljanju s tema nepremičninama, zato je treba pri teh nepremičninah poskrbeti za vknjižbo lastninske pravice v korist Občine Tržič z zaznambo, da nepremičnini predstavljata grajeno javno dobro lokalnega pomena.

Razprave pri tej točki ni bilo.

Člani odbora so soglasno sprejeli sklep, da podpirajo in predlagajo sprejem točke Pridobitev statusa grajenega javnega dobra.

Nejc Perko, l. r.

predsednik odbora